text: قصص جرائم القتل الغامضة
text: #000001
text: تحذير: يمنع إعادة استخدام المحتوى بأي شكل مرئي أو مسموع أو مقروء دون الحصول على ترخيص، تحت طائلة الملاحقة والحذف من يوتيوب و غوغل (سترايك)
text: #000002
text: جرائم: أول جريمة في تاريخ البشرية قبل 430 ألف سنة !
text: #000004
text: سكطعش14 يناير، 2020قصص رعب
text: #000005
text: جرائم: في سنة 2013 العلماء اكتشفوا كهف غريب في اسبانيا هاد الكهف كان اسمه “حفرة العظام” بحسب جوجل طبعاً انا مابعرف اسباني ، داخل هاد الكهف لقوا بقاي وعظام بشر أوك عادي تلاقي مخلوقات مدفونة بالأرض بس الي مو عادي انو يكون عمق الأرض 13 متر مستحيل حدا يكون ساكن وعايش بمكان عمقو 13 متر تحت الارض وبنفس الوقت ما كان في اثار او دلائدل تدل أنو هاد المكان هو مقبرة عادية ،، وبعد فترة اكتشفوا العلماء انو هاد الشي هو دليل على أول جريمة قتل حصلت في تاريخ البشرية وهلا رح نعرف تفاصيل اكتر
text: #000007
text: بعد ما اكتشفوا هاد الكهف وشافوا العظام الي موجودة فيه قرروا انهم يتعمقوا بالموضوع اكتر ويدرسوه اكتر فبحثوا فالكهف وقدروا يجمعوا 52 قطعة من عظام متكسر وجمعوها مع بعض لحتى تشكل معن شكل جمجمة بني ادم
text: #000008
text: وبعد ما وصلوا لشكل الجمجمة الأخير درسوها واكتشفوا أنو عمرها أكتر من 430 ألف سنة بس مو هو هاد الشي الي شد انتبه العلماء الي كانوا يدرسوها هو صح شي ملفت لانو أكتر من 430 الف سنة بس طبيعي البشر موجودين من أبصر كم سنة
text: #000009
text: بس الشي الي كانوا مركزين عليه هو كسر في الجمجمة شكل الكسر الي كان موجود مستحيل تكون قطعة ناقصة من الاجزاء الي جمعوها لانو شكلا كان مستقيم ومتوازي، واحد من العلماء قال انو ممكن هي الجمجمة تكون لشخص وقع داخل هاد الكهف ونكسر راسه ومات ولكن هاد التحليل ما كان مقنع لانو مافي حدا بيوقع في كهف بهاد الشكل المتناسق والمرتب
text: #000010
text: وعدا عن هي الشغلة الجمجمة ما كان فيها اثار للشفاء قصدي هو انو البني ادم لما بينجرح او بينكسر جسمه بيشتغل لحتى يرمم هاد الضرر بس هي الجمجمة ما كان فيها اثار للترميم ابداً وهاد يعني انو إما هاد الكسر هو الي سبب موت الشخص او انو الكسر هاد صار بعد الموت
text: #000011
text: بعد فترة من دراسة الكسر هاد اكتشفوا انو هاد الكسر كان بسبب ضربة رمح أو فأس يعني جريمة قتل متعمد وبحسب حالة الجمجمة ومكان الضربة اكتشفوا انو القاتل ضرب هاد الشخص أكتر من ضربة وبعد ما مات شلفه جوا الكهف وبالكهف ماكانت هي الجمجمة هي الوحيدة كان في عظام ل28 شخص تاني ولكن هدول الاشخاص ماكان ظاهر عليهن اثار العنف ولكن تأكدو أنو هالأشخاص انرموا داخل الكهف بعد موتهن يعني حدا قتلن ورماهم بالكهف .... شلون بيكتشوا كل هالاكشافات العماء ما بعرف المهم كتشفوا ومشي الحال
text: #000012
text: شاهد ايضاً : قاتلة التيك توك المشهورة (قتلت اختها بلا سبب)
text: #000013
text: صورة الجمجمة الي جمعوها من الكهف
text: #000014
text: كمان في قصة مشابهة لهي في كهف في رومانية عثروا فيه على عظام بشر مكسرة قدروا انو عمرها 33 ألف سنة وفي هي الحالة جهزوا العلماء مجسمات مصنوعة من مواد صلبة تقريباً بتشبه صلابة العظام واجروا عليها تجارب متل انه يأسقطوها من ارتفاعات مختلفة او يضروبها باشياء متل عصاية البيسبول لحتى يقارنو الكسور الي رح تصير بالكسور الي موجودة في الجمجمة هديك وطلع معن انو الجرح الي موجود فيها والطريقة الي مكسور فيها بيدل انو الشخص الميت كان مستلقي على الارض وانو الشخص الي قتله كان قدام الضحية وجه لوجه وبحسب اتجاه الكسر اكتشفوا انو القاتل استخدم ايديو اليسار بقتل هي الضحية
text: #000015
text: أخطر آكل لحوم بشر في العالم! (ايسي ساغاوا)
text: #000016
text: جرائم : لما القاتل يكون أعز اصحابك!
text: #000017
text: قصة: خطفها من داخل سيارتها!
text: #000018